  Туспуктэм: Григорий Фомин Майя Бывальцева 11-тӥ куарусёнлы Удмуртиын 818 сюрс 408 тонна ю тысь кутсазы. Та дрлы чакламезлэсь 87 процентэз юос утялтэмын. Со сярысь элькунысь гурт возёсъя но сиён-юонъя министерство ивортӥз. Одӥг гектарысь шорлыдын 27,8 центер люкаське. Кылем арын та дырлы 17,5 центнер усиз вал. Тужгес трос ю тысь жильдо Можга ёросын – 86 сюрс 738 тонна, Алнаш ёросын – 79 сюрс 636 тонна, Сарапул ёросын – 70 сюрс 140 тонна. Чабей 8 сюрс 366 гектар вылысь 243 сюрс 899 тонна жильдэмын, йыды – 325 сюрс 900 тонна, сезьы – 118 тонн 500 тонна, толйись ӟег – 98 сюрс 289 тонна, рапс – 7 сюрс 178 тонна. Бакча сиёнъёс 90 тонна бичамын, картофка – 6 сюрс 85 тонна. Долгунец етӥн 3 сюрс 270 гектар вылысь утялтэмын, со 46 процентэз луэ. Толйись юосты 57 сюрс 842 гектар вылэ кизизы ни, со чакламезлэсь 85 процент. Тодэ вайытом, Удмуртиын «Миллион тонн зерна» программа кутыны чаклало.  Тегъёс: Удмуртия гуртвозёс ютысь  